Държавен вестник, бр. 56, 2025 г., стр. 11

БРОЙ  56	
Д Ъ Р Ж А В Е Н  В Е С Т Н И К 	
СТР.  11   
Чл. 19. Дирекция „Финанси и управление 
на собствеността“: 
1. осигурява прилагането на националната 
бюджетна политика и на бюджетното зако­
нодателство; 
2. осигурява финансово-счетоводните, бю­
джетните и стопанските дейности на админи­
страцията, включително по изпълнението на 
проекти и програми, при спазване на норма­
тивната уредба, регламентираща бюджетната 
и счетоводната политика на Министерството 
като първостепенен разпоредител с бюджет и 
целеви средства, както и като разпоредител 
със средства от Европейския съюз и по други 
международни програми; 
3. участва в процеса на управление на 
бюджетните средства на Министерството в 
съответствие с принципите за законосъобраз­
ност, икономичност, ефективност, ефикасност 
и публичност, като: 
а) разработва правила по отношение на 
счетоводната и финансовата политика на 
Министерството и дава указания на второсте­
пенните разпоредители с бюджет по бюджета 
на Министерството относно изготвянето на 
финансовите отчети и отчетите за касово 
изпълнение на бюджета; 
б) следи за спазването на финансовата и 
бюджетната дисциплина; 
в) извършва правилно оформяне на пър­
вични и вторични счетоводни документи и 
ги отразява своевременно в счетоводните 
регистри; 
г) прилага системата за двоен подпис по 
отношение на поемането на задължения и 
извършването на разходи; 
д) организира и осъществява единна счето­
водна отчетност по пълна бюджетна класифи­
кация и по счетоводни сметки в съответствие 
със Закона за счетоводството, Сметкоплана 
на бюджетните организации и приложимите 
счетоводни стандарти; 
е) изготвя ежемесечни справки и триме­
сечни отчети за Министерството на финан­
сите, свързани с концесионната дейност на 
Министерството; 
ж) осъществява счетоводно отчитане на 
събраните и централизирани приходи и раз­
ходи по Фонд РАО и Фонд ИЕЯС и Модер­
низационния фонд; 
з) организира дейностите по държавните 
инвестиционни заеми (ДИЗ) и плащането на 
държавния дълг; 
и) представя пред Министерството на 
финансите бюджетната прогноза, месечните, 
тримесечните и годишните отчети за касовото 
изпълнение, тримесечните и годишните обо­
ротни ведомости и друга отчетна информация 
на Фонд „Сигурност на електроенергийната 
система“;
к) представя в Сметната палата в сроковете, 
определени от Министерството на финанси­
те, файловете с тримесечните и годишните 
отчети за касово изпълнение и тримесечните 
и годишните оборотни ведомости на Фонд 
„Сигурност на електроенергийната система“;
л) подпомага специализираната админи­
страция при изготвянето и представянето 
на годишния отчет за дейността на Фонд 
„Сигурност на електроенергийната система“ 
пред Министерския съвет;
4. обслужва плащанията и транзитните 
сметки на Министерството като първостепе­
нен разпоредител с бюджет в системата на 
Единната сметка; 
5. анализира, разпределя и утвърждава 
чрез Системата за електронни бюджетни 
разплащания лимита за плащанията между 
разпоредителите с бюджет в системата на Ми­
нистерството; дава методологически указания 
на второстепенните разпоредители с бюджет; 
6. изготвя междинните и годишния фи­
нансов отчет на централната администрация 
на Министерството и сборни междинни и 
годишен финансов отчет на Министерството; 
7. изготвя ежемесечните и тримесечните 
отчети за касовото изпълнение на бюджета, 
на сметките за средствата от ЕС, на сметките 
за чужди средства и други отчети, като оси­
гурява своевременното им представяне пред 
съответните институции; 
8. разработва проекта на годишен бюджет и 
средносрочната бюджетна прогноза за система­
та на Министерството съгласно нормативната 
уредба и указанията на Министерството на 
финансите и в програмен формат; 
9. изготвя първоначално и актуализирано 
месечно разпределение на бюджета в съ­
ответствие с утвърдения със ЗДБ годишен 
бюджет и утвърдените промени по бюджета 
на Министерството; 
10. изготвя разпределение на бюджетите 
на централната администрация на Министер­
ството и на второстепенните разпоредители 
с бюджет; 
11. организира, разработва и съставя пои­
менните списъци на инвестиционните програ­
ми и документацията за капиталовите разходи 
по бюджета на Министерството; 
12. разработва и съгласува финансови 
обосновки към проекти на актове на Минис­
терския съвет и на министъра; 
13. отговаря за правилното управление, 
стопанисване и използване на имуществото 
на Министерството, организира и извършва 
годишни инвентаризации в установените 
срокове;